

**CRNA GORA**

**MINISTARSTVO ODBRANE**

Broj: 806012 – 9159/19 - 2

Podgorica, 8. novembar 2019.

**KONKURS**

**za izbor najboljih eseja na temu**

**„Vojska Crne Gore – čuvar crnogorskog identiteta“**

Ministarstvo odbrane raspisuje Konkurs za izbor najboljih eseja na temu „Vojska Crne Gore - čuvar crnogorskog identiteta“, namijenjen učenicima i učenicama (u daljem tekstu: učenici) srednjih škola.

**USLOVI ZA UČEŠĆE**

Pravo učešća imajuučenici trećih i četvrtih razreda svih srednjih škola sa teritorije Crne Gore.

**UPUTSTVA ZA PISANJE ESEJA**

Prilikom izrade eseja koristi se font *Times New Roman*. Veličina slova naslova je 14, a teksta 12. Tekst eseja treba da sadrži do 1 200 riječi.

**NAČIN PRIJAVLJIVANJA NA KONKURS**

Rad se dostavlja u elektronskoj formi na e-mail adresu budivojnik@mod.gov.me.

Uz rad je potrebno dostaviti i sljedeće podatke:

* Ime i prezime učenika;
* datum rođenja;
* adresa stanovanja;
* naziv škole, razred i odjeljenje;
* kontakt telefon;
* ime i prezime predmetnog profesora ili profesorice;
* skenirano svjedočanstvo iz prethodnog razreda.

Napomena: Ukoliko se ne dostave traženi podaci, radovi neće biti uzeti u razmatranje.

**Konkurs je otvoren do 29. novembra 2019. godine.**

**ODABIR NAJBOLJIH RADOVA**

Izbor najboljih eseja vršiće Komisija Ministarstva odbrane.

Kriterijumi koje će Komisija koristiti prilikom ocjenjivanja rada su:

* odgovor na zadatu temu;
* leksika (originalnost, bogatstvo jezika, slikovitost, jasno i precizno izražavanje i stilska sređenost teksta);
* jezička pravilnost (poštovanje gramatičkih i pravopisnih normi);
* koherentnost (dobra povezanost na nivou teksta i pasusa);
* grafička forma teksta (prilagođavanje ukupne organizacije i grafičke forme teksta njegovoj logičnoj strukturi - jasno razdvajanje uvoda, razrade, zaključka, unutar razrade odvajanje pasusa).

Za tri najbolja eseja na zadatu temu Ministarstvo odbrane će dodijeliti vrijedne nagrade. Pored toga, nagrađeni radovi će biti objavljeni na sajtu i društvenim mrežama Ministarstva odbrane i web stranici budivojnik.me.

O svim detaljima dodjele nagrada, učesnici Konkursa biće blagovremeno obaviješteni.

**NAPOMENA**

Preuzimanje tuđih ideja i teksta bez korišćenja referenci i jasnih naznaka da je riječ o citatu je plagijatstvo, te tamo gdje se utvrdi ima za posljedicu automatsku diskvalifikaciju rada.

Više informacija možete dobiti putem telefona 020 483 277 radnim danima od 8.00 do 14.00 sati.